da de da de da de fi en en en sv da nl de bar da da sv da da da da da da sv da da da da da da da af da da da da af da da da da da da da af da da da da da en da da it da en da da da da nb da da da sv da nn da da da da da da da da da de da da da da de
Din bevægelsesverden i Sydslesvig | Dansk Skoleforening for Sydslesvig e.V.
Om glæden ved at lege, bevæge sig og opleve kroppen samt ved fællesskabet, der udspringer af det.
Du er kommet i bevægelse. Dejligt, at du er startet hos os sammen med dit barn. Vi glæder os til at hoppe ud i vuggestuen eller børnehaven sammen med jer.
Vi har gang i kroppen,
når vi tumler, hopper, løber, snurrer, triller, kryber og kravler, gynger, drejer rundt hver dag – så stimulerer vi ligevægtssansen.
når vi giver hinanden massage, tager fodbad, maler på vores krop, leger med vand, mudder og undersøger regnorme, skum og ler og må gøre os rigtig beskidte – så stimulerer vi følesansen.
når vi skubber, trækker, kæmper, tumler, løber ude i skoven eller løber som en hest – så stimulerer vi muskel-led-sansen.
når vi er sammen, spiller fodbold, leger rollelege, eksperimenter, fordyber os og går på opdagelse sammen – så er vi i bevægende fællesskaber.
når vi afprøver egne grænser, får medbestemmelse, må selv, vil selv, kan selv og bliver bekræftet – så opleve vi selvtillid.
når vi leger redskabslege, kaster med bolde, sorterer skruer, samler småkryb, krummer med maden, leger i sandkassen, føler med hånden og undersøger, hvordan verden er skruet sammen – så forbereder vi os til at kunne skrive.
Sådan kan du understøtte dit barn
have tøj på, der giver mulighed for bevægelse – både inde og ude – og gør det nemt for dit barn at tage det af og på selv.
gå (gerne på trapper), løbe, cykle, øve sig på at tage tøj på m.m. selv. Jo mere barnet får lov til at gøre selv, jo bedre bliver det til det.
hjælpe dig i køkkenet – vaske op, ælte boller, dække bord.
få tid og ro til at finde ud af tingene selv.
få lov til at undersøge verden, lege med vand, mudder og blive rigtig beskidt.
få mange naturoplevelser i al slags vejr, gå på ujævnt terræn på marker, strande og i skove.
lege med klodser, puder og tæpper.
få massage og god frottering efter badet – hvis det kan lide det.
hoppe, sanse, gynge, snurre.
gå i bare tæer.
lege med andre børn.
lege på gulvet – helst sammen med dig.
få sjove oplevelser sammen med dig og kammeraterne.
gå til gymnastik, spejder, svømning m.m..
Når jeg bidrager med min hjælp, føler jeg mig værdifuld
Godt materiale, som styrker sansemotorikken
Gynge eller hængekøje – også gerne indendørs
Bolde i alle størrelser
Der er mange bøger, der kan give god inspiration, f.eks.
Nanett Borre: Små glade ben, FOA 2012
Søren Bilsøe: Følg dit barn skridt for skridt, Lindhardt og Ringhof 2011
Hent flere tips og informationer på www.skoleforeningen.org/motorik
Find gode tilbud på idræts- og friluftsaktiviteter på www.sdu.de
Krop og bevægelse - milepæle
Dansk Skoleforening for Sydslesvig e.V.Stuhrsallee 2224937 Flensburg